06.04.2023
Урыстәылатәи Афедерациа Арра-ааглыхратә комиссиа ахантәаҩы актәи ихаҭыԥуаҩ Дмитри Медведев Аԥсны Ахада Аслан Бжьаниа Иирамш идиныҳәалеит.
Адныҳәалараҟны, ҷыдала, иҳәоуп:
«Ҳаҭыр зқәу Аслан Гьаргь-иԥа!
Гәык-ԥсык алак ишәыдысныҳәалоит шәиубилеи. Ҳара ҳтәылаҟны ахә ҳаракны иршьоит аидгылареи астратегиатә усеицуреи рыпринципқәа шьаҭас измоу Урыстәылатәи Афедерациеи Аԥсны Аҳәынҭқарреи ирыбжьоу наҟ-ааҟ еицырзыфеидоу ауеицура арҿиараҟны Шәара шәлагаламҭа.
Агәра згоит аԥхьаҟагьы урыстәыла-аԥснытәи аизыҟазаашьақәа агәреибагареи, аидгылареи, лыҵшәа змоу аимадареи рҟазшьа шрымоу ишаанхо, Нхыҵкавказ аҭынчреи аҭышәынтәалареи реиқәырхара иазку ауснагӡатәқәа рыӡбара ишацхраало.
Ҳаҭыр зқәу Аслан Гьаргь-иԥа, ишәзеиӷьасшьоит агәабзиара, ахирра, аҳәынҭқарратә усураҟны аихьӡарақәа".